《赋得扬州早雁》
清代·王士祜

隋堤烟柳尚参差，目送寒芜见雁时。浦树惊秋零暮雨，江楼横笛起凉飔。

为辞霜雪轻千里，此去潇湘近九疑。回首故人经岁别，楚天摇落重相思。

作者简介：王士祜 [公元一六三二年至一六八一年]字子侧，（一作子测）一字叔子，号东亭，又号古钵山人，山东新城人，王士禄之弟，王士祯之兄。生于明思宗崇祯五年，卒于清圣祖康熙二十年，年五十岁。